Ferjesamband i Norge

Ferjesamband i Norge er en oversikt over tilbud av kollektiv transport med ferje for kjøretøyer og passasjerer innenfor Norge. I 2012 var det trafikk på 121 ferjesamband i Norge, to færre enn året før. Ferjene gjorde omkring 1,5 millioner turer og fraktet omkring 20,7 millioner kjøretøy. Personbiler og små varebiler utgjorde nesten 90 % av kjøretøyene, lastebiler utgjorde nær 8 %. Bodø-Røst er landets lengste strekning med 109 km, mens Svelvik-Verket er med 184 meter landets korteste. Randsfjordferga er den travleste bilfergen på en norsk innsjø, den andre er Fjoneferja på Nisser i Telemark. Jernbanefergene på Tinnsjøen, Norges eneste innenlands, ble nedlagt i 1991 etter 82 års drift. Ferjerutene på Sognefjordene inkluderte lenge ferjestedet «Midtfjords» der både kjøretøy og passasjerer ble overført mellom fartøy som lå mot hverandre ytterst i Aurlandsfjorden, trolig det eneste i sitt slag i landet.

De fleste fergene drives med diesel eller tungolje. En av tre ferjer på Lavik-Oppedal drives med batteri, som den første i verden. Ifølge Siemens og Bellona er 84 ferjer på 61 strekninger egnet for batteridrift, mens noen lengre overfarter egner seg for hybride fremdriftssystemer (olje eller gass kombinert med batteri). Halhjem-Sandvikvåg betjenes av tre ferje drevet av naturgass. MF «Glutra» ligger i opplag i Molde

Antall samband

*4 ferjer (5 med private, unntatt Hurtigruten) krysser fylkesgrenser. Sambandet Moss-Horten går mellom Østfold og Vestfold. Svelvik–Verket går mellom Buskerud og Vestfold. Fv 543 regnes til Hordaland og Fv 57 til Sogn og Fjordane.

Fylkene Oslo, Akershus, Aust-Agder, Hedmark og Telemark har ingen samband på denne oversikten.

I tillegg kommer kommunale ferjesamband, ferjesamband mellom Norge og andre land og andre private ferjesamband som for eksempel turistferjer.

Mest trafikkerte ruter

Lista bygger på tall fra 2008, 2012, 2016 og 2022 sammenstilt av Statens vegvesen. Tallet som oppgis er gjennomsnittlig døgntrafikk med alle typer kjøretøy.
Sorteringen for spaltene med største persontrafikksamband avviker på noen steder fra spaltene for kjøretøyer, noe som kan forklares med at ferjeanløpet ligger nær arbeidsplass eller bussholdeplass for pendlere.

Halhjem-Sandvikvåg har størst transportarbeid målt i personbilenhetkilometer (alle kjøretøy omregnet til personbilstørrelse og tatt hensyn til lengde på strekningen).

Tidligere på listen
 Knarvik–Steinestø var landets mest trafikkerte samband til Nordhordlandsbrua åpnet i 1994.
 Ferjesambandet Valevåg–Skjersholmane ble nedlagt i 2000 etter åpning av Bømlafjordtunnelen.
 Bremsnes – Kristiansund (Møre og Romsdal) ble nedlagt 2009 etter åpning av Atlanterhavstunnelen.
 Bruravik – Brimnes ble nedlagt 2013 etter åpning av Hardangerbrua.
 Stavanger – Tau ble nedlagt 2019 da Ryfylketunnelen ble åpnet. Var nr. 10 i 2016 med 1792 kjøretøy.
 Lauvvik – Oanes forsvant fra lista da Ryfylketunnelen ble åpnet. Var nr. 8 i 2016 med 1891 kjøretøy.

Alle samband i drift

Nedlagte samband

Jernbaneferger 
I 1991 ble jernbanefergene på Tinnsjøen nedlagt etter 82 års drift.

Det var jernbaneferge mellom Kristiansand og Hirtshals i Danmark fra 1958 til 1996.

Se også 
 Ferjesamband Norge–utlandet

Referanser

Eksterne lenker
Fjordfähren: Übersicht über die norwegischen Fährstellen / Oversigt over norske ferjesteder

 
Lister relatert til Norges geografi
Norske transportlister